Golden Foot. Golden Foot – mukofoti xalqaro futbol mukofoti boʻlib, sportdagi yutuqlari (shaxslar va jamoa oʻyinchilari sifatida) va shaxsiyati bilan ajralib turadigan oʻyinchilarga beriladi. Mukofot faqat kamida 28 yoshga toʻlgan faol oʻyinchilarga va faqat bir marta berilishi mumkin. Oʻn nafar nomzod xalqaro jurnalistlar guruhi tomonidan kamida 28 yoshga toʻlgan va hali ham amaldagi futbolchilik faolyatini davom ettirayotgan futbolchilar orasidan mezonlar asosida tanlanadi. Ushbu roʻyxatning ichidan gʻolib onlayn soʻrovnoma orqali aniqlanadi, unda har kim ovoz berishi mumkin. Mukofot gʻolibi Monako knyazligining dengiz boʻyidagi "Chempionlar yurishi" da oʻz oyoq izlarining doimiy qolipini qoldiradi. 2009-yildan beri Golden Foot tadbiriga hamrohlik qiluvchi xayriya auktsioni oʻtkazilmoqda. Auktsion Monte-Karlo mehmonxonasida boʻlib oʻtgan tantanali kechada boʻlib oʻtadi va OITSga qarshi kurash uchun mablagʻ yigʻadi. Ayollar boʻyicha Golden Foot. Ayollar futbolchilarga mukofot 2022-yildan boshlab berilishni boshlagan. Golden Foot Prestige mukofoti. Prestij mukofoti 2020-yildan beri beriladi.